12. ΒΑΣΙΛΙΚΟΝ ΔΙΑΤΑΓΜΑ της 11 Μαρτ. / 2 Απρ. 1955 Περί τρόπου διενεργείας ελέγχου και εποπτείας εφαρμογής των διατάξεων του Νόμ. 2367/1953. Εν όψει της παρ. 2 του άρθρ. 29 του Νόμ. 2367/1953 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων». Άρθρον μόνον.-1.Πλην των κατά τας διατάξεις της παρ. 1 του άρθρ. 29 του Νόμ. 2367/1953 αρμοδίων δια την παρακολούθησιν της εφαρμογής του Νόμου τούτου Οικονομικών και Αστυνομικών Αρχών  και   Υπηρεσιών   του  Υπουργείου  Συγκοινω(Αντί της σελ. 207(α) Σελ. 207(β) Τεύχος 387-Σελ. 57 Γενικά περί κυκλοφορίας αυτοκινήτων 21.Ε.α.10-12 νιών ο έλεγχος και η εποπτεία εφαρμογής των φορολογικών διατάξεων του ιδίου Νόμ. 2367/1953 δύναται δι’ αποφάσεων του Υπουργού των Οικονομικών να ανατίθηται εις ωρισμένα συνεργεία εξ υπαλλήλων, λαμβανομένων εκ των εν τη παρούση παραγράφω αναφερομένων αρχών. Δια τον συντονισμόν των εργασιών των συνεργείων ταύτα θα τελώσιν υπό την εποπτείαν και καθοδήγησιν ανωτέρων υπαλλήλων αρμοδιότητος Υπουργείου Οικονομικών. Εις τους μετέχοντας των συνεργείων υπαλλήλων και επόπτας αυτών παρέχονται κατ’ αποκοπήν έξοδα κινήσεως μέχρι δραχ. 600 μηνιαίως εις έκαστον, δυνάμενα να συνυπάρξωσι μετά των τυχόν δι’ ετέρων Υπουργικών αποφάσεων παρεχομένων εις αυτούς παγίων εξόδων κινήσεως. Εις τους κατά τον Νόμ. 2367/1953 όργανα ελέγχου εφαρμογής των διατάξεων τούτου τα μη μετέχοντα των συνεργείων δύναται να καταβάληται αμοιβή μέχρι δραχ. 100 δι’ εκάστην διαπιστουμένην παράβασιν. 2.Δι’ αποφάσεως του Υπουργού των Οικονομικών θέλουσιν ορισθή ο αριθμός των συστηθησομένων συνεργείων και των εποπτών αυτών, ως και τα τρόπου καταβολής των αμοιβών επί διαπιστουμένων παραβάσεων. 